पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते मामलों को लेकर तहसील स्तर पर कंट्रोल रूम बनाया गया है, जहां सर्दी, खांसी, बुखार से पीड़ित लोगों की जानकारियां रखी जा रही हैं। कोरोना संक्रमण को देखते हुए 6 महिला पटवारियों को फील्ड में न भेजते हुए कंट्रोल रूम में ड्यूटी लगाई गई थी, लेकिन सभी 6 पटवारी अपने कर्तव्य स्थल पर सेवाएं नहीं दे रही थीं। एसडीएम आरएम त्रिपाठी जब कंट्रोल रूम का निरीक्षण करने पहुंचे तो सभी 6 महिला पटवारी अनुपस्थित थीं।
इसे गंभीर कदाचरण की श्रेणी में मानते हुए शासकीय कार्य के प्रति लापरवाही बरतने के कारण एसडीएम त्रिपाठी ने मप्र सिविल सेवा वर्गीकरण नियंत्रण व अपील नियमों के तहत पटवारी ज्योति चौरसिया, हर्षा पांडेय, शालिनी सोनी, जीनत पठान, पूजा वर्मा, रीना कुंभकार को तत्काल प्रभाव से निलंबित कर दिया है। निलंबन अवधि में इन सभी को पचोर तहसील कार्यालय में अटैच कर दिया है।
गांवों में भी लापरवाही देखने वाला कोई नहीं
गांवों में भारी लापरवाही बरती जा रही है। ग्राम पंचायत मुख्यालयों पर सचिव निवास नहीं कर रहे हैं। रात के समय अधिकतर सचिव अपने गांव लौट रहे हैं। ऐसे में आपदा के समय वह 24 घंटे अपने मुख्यालय पर मौजूद नहीं मिल रहे हैं। ऐसी ही लापरवाही शिक्षा विभाग के कर्मचारियों की है, जिनकी ड्यूटी कंटेनमेंट जोन में लगाई गई है, वह जोन की व्यवस्थाएं देख रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn